कांग्रेस के स्थापना दिवस पर वरिष्ठों का सम्मान किया
शनवारा की लायन डेन धर्मशाला में 131वां स्थापना दिवस मनाया
भास्कर संवाददाता| बुरहानपुर
कांग्रेस ने सोमवार को 131वां स्थापना दिवस मनाया। शनवारा स्थित लायन डेन धर्मशाला में कार्यक्रम हुआ। यहां पदाधिकारी-कार्यकर्ताओं ने वरिष्ठजन का सम्मान कर आशीष लिया। इस दौरान संगोष्ठी भी कराई गई। अध्यक्षता प्रदेश कांग्रेस कमेटी सचिव और पूर्व विधायक हमीद काजी ने की।
वरिष्ठ गांधीवादी पंडित तेजपाल भट्ट ने कहा कांग्रेस का आचरण हमेशा देश को जोड़ने वाला रहा है। सभी कार्यकर्ता एक-दूसरे से जुड़ें और अधिक से अधिक जनसंपर्क पर ध्यान दें। शहर जिलाध्यक्ष अजयसिंह रघुवंशी ने कहा कांग्रेस ने जन्म से लेकर वर्तमान तक हर मुश्किल परिस्थितियों का सामना किया। संगोष्ठी में संतोष देवताले, उबेद शेख, अजय उदासीन, मोहनसिंह जाधव, अकील औलिया ने कांग्रेस की स्थापना, इतिहास, भविष्य की कार्ययोजना सहित अन्य बिंदुओं पर जानकारी दी। प्रवक्ता शेख रूस्तम, आरिफ बागवान, नईमुद्दीन, अमर यादव, सरिता भगत, मंगला पाटील, लखनलाल साहू, इस्माइल अंसारी, दिनेश शर्मा, रामभाऊ लांडे थे। संचालन अजय उदासीन ने किया।
पं. तेजपाल भट्ट, पूर्व विधायक फिरोजा अली, श्रीराम माधव, हिम्मत नाना पाटील, ओमजी पारीख, हरिभाऊ महाजन, श्यामरावजी महाजन, मंडी अध्यक्ष रमकी बाई, मधुकर महाजन, शांताराम महाजन, मोहनसिंह जाधव, बाबू सिकरवार, जयंती सोमैया, चंपकलाल उमाले, पुरषोत्तम उमाले, मोतीलाल पटेल का सम्मान किया गया।
कांग्रेस के स्थापना दिवस पर कार्यक्रम हुआ।
hin_Deva awa_Deva bho_Deva hin_Deva hin_Deva hin_Deva awa_Deva